**A Ford Intelligens Padok segítségével a londoni gyalogosok séta közben is feltölthetik telefonjukat és használhatják a WiFi-kapcsolatot**

* Idegesítő dolog, ha nem nincs, vagy gyenge az internet-kapcsolat, vagy amikor lemerül az okostelefon akkumulátora
* A napelemes, ingyenes mobiltöltés és WiFi-kapcsolat praktikus megoldást kínál a gyalogosoknak
* A 20 darab padból álló hálózat segítségével a felhasználók és a hatóságok a helyi környezeti adatokhoz is hozzáférnek
* A padok használatával a londoniak a jótékony tevékenységeket támogathatnak, és adományaikat a Ford Alapítvány is kiegészíti

**LONDON, 2017. szeptember 28.** – A telefon lemerült akkumulátora miatti idegeskedés immár a múlté – legalábbis néhány londoni járókelő számára. A Ford és az intelligens városok fejlesztésén dolgozó startup, a Strawberry Energy olyan intelligens padokat készített és helyezett ki városszerte, amelyek ingyenes napenergiával töltik a rajtuk ülők telefonját, sőt WiFi-kapcsolatot is biztosítanak.

Az együttműködés kezdetben 20 darab Ford Intelligens Padra terjed ki, amivel megduplázódik a Strawberry Energy által idén telepített padok száma. Annak érdekében, hogy készülékük segítségével az emberek megtervezhessék további útvonalukat, ezek a hi-tech utcai bútorok képesek mérni a zaj szintjét, a levegő széndioxid-tartalmát, a páratartalmat és a hőmérsékletet is. Ezek az információk ingyenesek a padokon ülők és az adott kerületben élők számára.

“A Fordnál hiszünk abban, hogy a jövő városának boldogságot, biztonságot és kapcsolatot kell biztosítania az emberek számára, ezért azt kutatjuk, hogyan tervezhetnénk olyan utcákat, amelyek mindenféle tevékenységet támogatnak: a sétát, a kerékpározást, az autózást, a másokkal való kapcsolattartást, és persze a környezettudatos vállalkozásokat és szolgáltatásokat,” nyilatkozta Sarah-Jayne Williams, a Ford Intelligens Mobilitás európai igazgatója. “Az autózás és a tömegközlekedés mellett a séta is alapvető fontosságú egy Londonhoz hasonló nagyváros közlekedésében, a Ford Intelligens Padok pedig tökéletes kiegészítői annak az életstílusnak, aminek egyre szervesebb része a konnektivitás.”

A vezeték nélküli kapcsolaton és portokon keresztül egyaránt használható WiFi és akkutöltés ingyenes, méghozzá nemcsak az okostelefonokhoz, hanem a tabletekhez, kamerákhoz és a testen viselhető eszközökhöz is. Ugyanakkor az Intelligens Padokat használók adományokkal is meghálálhatják a szolgáltatást, támogatva a St Mungo’s, a Rethink Mental Illness és Macmillan Cancer brit segélyszervezetek munkáját. Ezeket az adományokat a Ford Motor Company Alapítvány megduplázza, szervezetenként 10.000 angol font összegig.

“Egy jó séta mindenki számára öröm, de sokakat zavar, ha menet közben nem férnek hozzá a térképekhez, a közösségi oldalakhoz vagy a hírekhez,” vélekedett Miloš Milisavljević, a Strawberry Energy alapító vezérigazgatója. “Az Islingtonban, Lewishamben és Southwarkban felállított Ford Intelligens Padok nagy segítséget jelentenek abban, hogy a séta továbbra is fontos és kellemes része maradjon a londoniak életének.”

# # #

***A Strawberry Energy***

*A Strawberry Energy (www.smartbench.london) napelemes utcai bútorokat fejleszt az intelligens városok számára, kellemesebb az outdoor-élményt biztosítva ezzel a 21. századi mobil generációknak. A brit vállalkozás első díjat kapott az Európai Bizottság által Brüsszelben rendezett 2011-es Fenntartható Energia Héten, és a cég mobil töltőállomásai immár 59 helyen működnek Európában és az USA-ban.*

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |